
Indokolás

a temetőkről és a temetkezés rendjéről szóló 27/2013. (XII. 6.) önkormányzati  rendelet
módosításáról szóló
…./2018.(……) önkormányzati rendelethez

A martfűi köztemetők üzemeltetését az önkormányzat 2018. október 31-től maga látja el.
A Képviselő- testület döntésének értelmében a gondnoki feladatok ellátására megállapodást kötöttünk az Elízium Kft-vel, aki rendelkezik a temetkezési szolgáltatás végzéséhez szükséges jogosultsággal.

1. §- hoz
A temetőkről és a temetkezésről szóló 1999. évi XLIII. törvény 40. § (1) bekezdésében foglaltak szerint „ A temető tulajdonosa, köztemető esetén az önkormányzat rendelete kötelezővé teheti a temetőn belüli, az elhunyt hűtésével, ravatalozásával, a temetőben erre a célra rendszeresített szállító járművön való szállításával, továbbá a hamvak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírbahelyezéssel, visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezésének igénybevételét.” 
A rendelkezés figyelembe vételével üzemeltető meghatározta azokat a feladatokat, melyek egy kézben tartása biztosítja a köztemető rendezettségének megőrzését, a nyilvántartási feladatok pontos ellátását.

      2.   §- hoz
A hatályba léptető rendelkezéseket tartalmazza.

Hatásvizsgálat
a temetőkről és a temetkezés rendjéről szóló 27/2013. (XII. 6.) önkormányzati  rendelet
módosításáról szóló
…./2018.(……) önkormányzati rendelethez

Társadalmi-gazdasági hatása: A temetkezési szolgáltatás méltóságának megőrzése.  
Költségvetési hatása:  nincs
Környezeti, egészségi következményei: A temető egységes környezetének megtartása.
Adminisztratív terheket befolyásoló hatása: nincs
A rendelet módosításának szükségessége: a rendelkezéssel egy helyen összpontosul ezen feladatok ellátása, mely szorosan kapcsolódik a nyilvántartási feladatok ellátásához. 
A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak

Martfű, 2018. november 16.

                                                                                                  Dr. Papp Antal 
                                                                                                   polgármester

Látta: Szász Éva jegyző 

Martfű Város Önkormányzata Képviselő- testülete Magyarország Alaptörvénye 32. cikk (2) bekezdésében meghatározott feladatkörében eljárva, a temetőkről és a temetkezésről szóló 1999. évi XLIII. törvény 6. § (4), 40. § és 41. § (3) bekezdésében kapott felhatalmazás alapján a következőket rendeli el:

1. § Martfű Város Önkormányzata Képviselő-testületének a temetőkről és a temetkezés rendjéről szóló 27/2013. (XII. 6.) önkormányzati rendelete (továbbiakban: Rendelet) 10. §- a  a következő (8) bekezdéssel egészül ki:

10. § (8) Az üzemeltető szakszemélyzetének és berendezésének igénybevétele kötelező a temetőn belüli, az elhunyt hűtésével, sírásással, sírhelynyitással és exhumálással kapcsolatos feladatok ellátására. 

Záró rendelkezések
2. § E rendelet 2018. december 1. napján lép hatályba, és hatálybalépését követő napon hatályát veszti.

Dr Papp Antal								Szász Éva
polgármester								jegyző

